
December ta un luna yen 
di amory pas 
ta un tempo pa bo mustra 
bo bondad na un pober un anciano 
o na esunnan bandoná 
Cu boyudansa i bondad lobo 
pone un cara sonrei 
reflehando felicidad. 

E mensahe aki cu hopi esperansa 
den futuro ta 
nos mas sincero deseonan 
na tur nos abonadonan 
pa un Pasco Feliz y contento 
y un aña Nobo brillante. 


REDAKSHON di TARAY 

Sinta d.r.p.d.: Betto, Chin Ruiz, Pedro, Chin Kelly, 
Para: Co, Maria, Ovito, Candi, Glenda, Jossy 


Direktiva completo di 
CENTRO DIBARIO NOORD 
ta desea nos habitantenan di Noord 
Un Feliz Pasco y cu Aña 1981 
lo trece tur cos bon pa bosonan tur. 

Sperando tambe cu durante aña 1981 
nos lo hanja tur apoyo, ajudo, comprenshon, 
coóperashon di boso banda. 

JUDA CENTRO DIBARIO NOORD TRAHA DURO, 
PA NOORD TIN UN BON FUTURO” 

UN FIESTA TRISTO Ol 
SAM MICOLAAS 
y PEOftO MEOftOM 




Mi tabata den 2e klas di iagere 
school y tabata tin siete anja di 
edad. Dia 6 di December ta 
acercando y ansioso nos tur mu- 
chanan, ta spera Sinterklaas cu su 
Zwarte Piet for di Spanje cu 
stoomboot. Cu hopi emocion y 
alegria nos curasonnan tabata ba- 
ti, pasobra nos sabi cu e fiesta aki 
aki nos por hanja hopi juguetes 
bunita pa hunga. I no solamente 
esey, pero tambe e fiesta aki nos 
por hanja hopi juguetes bunita pa 
hunga. I no solamente esey, pero 
tambe nos sa hanja hopi cos du- 
shi di come, manera mangel, cho- 
colati, speculaas y drikidek. 
Ta pesey dia 5 di December caba, 
nos tur for di tempran ta prepara 
e zapato cu jerba pa Sinterklaas 
su cabay come. Pero mi major- 
nan tabata hopi pober y mi no 
tabata tin ningun zapato, pero un 
pargati. Pesey e atardi ey mi a la- 
ba mi pargati pa e no hole keesji, 
pa e no danja e jerbanan su ho- 
lor. Tambe mi a bai den mondi 
pa bay piki e jerbanan di mas 
berde y mosa pa pone den mi 
pargati pa Sinterklaas su cabay. 

Anochi mi no por a drumi y te 
laat mi a keda lanta sperando bi- 
nida di Sinterklaas. Mi a lanta un 
rato pa busca un bleki cu awa, 
pasobra mi a hera lubida cu e ca- 
bay mester bebe awa tambe. Mi 
wowonan a bira pisa y mi a pega 
sonjo te mainta. 

Ora cu mi a spierta, promer cos 
cu mi a haci, ta waak si Sinter- 
klaas a laga poko regalo pa mi. 
Pero ki sorpresa mi a haja, di no 
a hanja nada abao di mi cama. 
Tur cos tabata manera mi a lage, 
ni e jerbanan e cabay no a come. 
Mi a puntra mi mes: “Ta di con 
Sinterklaas cu Zwarte Piet a pasa 
mi cas voorbij. Porta pasobra nos 
cas ta mucho bieuw of chikito of 
e porta nan ta mucho abao pa e 
cabay drenta?” 

Ta di comprende cu mi a haya 
hopi duele y mi a cuminsa jora 
amargamente. Mi mama a trata 
na consolami y el a bisa cu podi- 
ser Zwarte Piet a lubida di scirbi 
mi nomber den boeki di Sinter- 
klaas. Locual a pone mi bira mas 
tristu, ta ora mi a mira tur e mu- 
chanan den vicendario ta hunga 


cu nan cos di hunga nan nobo. 
Ta di con nan si a haja bishita di 
e homber santo y ami no? 
I pa completa obra mi no a haja 
ni juguetes, ni mangel, speculaas 
y chocolati y mi pida drikidek, 
esta tristu ora cu bo ta pober no? 
Awor cu mi a bira grandi, mi a 
bay comprende tur cos, cu ta difi 
cil pa bo hanja bishita di Sinter- 
klaas ora bo majoman ta pober. 
Ta pesey di awor en padilanti ora 
cu maestronan di school organisa 
un Bake-sale pa hanja fondo pa e 
muchanan pa fiesta dia di Sinter- 
klaas, lo mi haci tur mi esfuerzo 
pa juda nan. Pasobra locual a pa- 
sa mi tempo mi tabata chikito, 
mi no kier pa pasa ningun mucha 
pober mas. 

D.L. 










GRUPO Dl AKTIVIDAD Dl 

C.B.N. 



E GRUPO A WORDO FUNDA ALREDEDOR Dl OKTOBER/ NOVEM- 
BER 1975 DOOR Dl MARIA VROLIJK (ACTUALMENTE NA C.B.D.) 

Y MARIANNE SAS (HULANDES). 

ESAKI TABATA UN Dl E PROJEKTONAN Dl NAN PLAN Dl TRA- 
SAO. (NAN TABATA STAGIAIRES, STUDIANDO PA TRAHADOR- 
NAN CULTURAL). 

BOW NAN GUIA A CUMINSA CU NAN TAMBE, ANDRES RASMIJN 

Y ADRIAN BOEKHOUDT CU TABATA STUDIANTENAN Dl A.P.A. 



bow di un guiashon responsa- 
bel, pa nan no coy caminda 
di caya. 

— pa e muchanan por desaroya 
nan mes riba tereno creativo 
y expresivo. 

Nos aktividadnan cu tabata wor- 
do haci cu e muchanan ta e.o.: 

— dianan afó (buitendag) 

— lama 

— excursion 

— pintura y obra di man 

— hersengymnastiek 

— weganan (e.o. sport) 

Tur esakinan tabata basa ariba e 
gusto di e muchanan, esta nan 
hobby. 

Aktividadnan grandi cu nos sa or- 
ganisá: 

— show di moda 

— anochi mehicano (cultural) 

— rifa 

— show di Pasco (21 dec ’77), 
na Imeldahof 

— show di Pasco (21 dec. 78), 
na Imeldahof 

— Biahe pa Bonaire (15—21 
april ’79), cual tambe tabata 
un exito mescos cu tur e 
otronan. 


December 1975 prome dos gru- 
ponan a kuminsa. Esta ariba dia- 
nan diarason y diahuebs di 2’or 
pa 4’or di atardi. Despues cu e 
stagiairesnan a regresa Hulanda, 
Ineke v/d Hilst a keda coórdina- 
dora. Pa motibonan di trabao 
Ineke a pidi su retiro y e tabata 
mira tambe cu e gruponan tabata 
bay bon. E kier a lagé den man di 
lideman di Nort mes, y Adrián 
como Coórdinador. 

E interes di e muchanan a bira 
asina grandi cu un grupo mas a 
bin aserca, riba diamars. E ora a 


haja tres grupo. Na kuminsamen- 
to tabata dificil pa haja lidernan 
pa e gruponan. Apesar di e con- 
tratiemponan aki, cu tempo, nos 
a haja bastante lider. 

Nos metanan principal: 

— duna e muchanan di skolnan 
basico di Nort un formashon 
responsabel fisico (curpa), 
spiritual(mente) y social (tra- 
to) den nan tempo liber. 

— pa e muchanan, cu nan ma- 
jornan ta traha, por tin un ca- 
minda di bay y unda nan ta 


Den e cinco añanan cu a pasa e 
dos shownan di Pasco tabata un 
exito grandi. Y tambe e aktivi- 
dadnan di mas grandi cu nos a or- 
ganisa, tabata e viahe pa Bonaire, 
unda cu nos por a haja coópera- 
shon tremendo serca tur e major- 
nan. 

Tin majornan a gradici nos masha 
y tambe tabata tin cu a duna nos 
critica, pero esey ta tur ora mes- 
ter tin despues di cada aktividad 
cu wordo organisá. 

E muchanan a gusta hopi, y tin 
di nan tabata kier pa nos a bay 
Corsow despues. 


3 



Kontribushon: Den cuminsamen- 
to cada mucha tabata paga f 0,25 
Despues como cu costo di bida a 
subi nos ta cobra f. 1,50. 

Reunion: Un bez pa luna nos ta 
tene reunion si ta necesario mas 
bez pa luna. 

Reglanan: Cada lider ta stipula su 
reglanan, teniendo cuenta cu e 
interes general di e lidernan. 

Despues cu coordinador Adrián 
Boekhoudt a cuminza hanje cu 
hopi trabao, e la pidi su retiro. 
A bira dificil e ora pa haja otro 
coórdinador pa e gruponan por a 
sigui. Despues di warda hopi nos 
a bin hjga como coórdinador Pe- 
dro Figaroa. Pero pa poko tem- 
po. Ata atrobe sin coórdinador. 
Pero alafin nos a bin haja un otro 
coórdinador den persona di Can- 
di Boekhoudt y cual nos ta spera 
cu e lo keda pa basta tempo cu e 
gruponan. Tambe nos tin un Pre- 
sidente, cual ta Marléne Seme- 
leer. 


Actualmente nos tin por lo 
menos 70 mucha cu ta partf den 
e tres gruponan. 

E lidernan actual ta: 

— Sra. Mena Tromp (5 aña den 
grupo) 

— Sra. Mimi Evertsz 

— Srta. Marianita Wolff 

— Srta. Marléne Semeleer 

— Sr. Pedro Figaroa 

— Srta. Glenda Correa 

— Srta. Madeléne Kelly 

— Sra. EmyFarro 

— Sra. Nono Giel 

— Srta. Bea Wolff 

— Srta. Ruth Tromp 

— Srta. Ingrid Kelly 

— Sr. Elvis Semeleer 



Algun di e lidernan aki, tambe a 
tuma parti na e curso cu OSTI- 
CEBA a organisá pa jeugdleid- 
sters. E curso aki a juda e lider- 
nan hopi pa siña con pa anda cu 
tur sorto di muchanan. 


Apesar di hopi contratiempos, e 
grupo di Aktividad ta bay cumpli 
su prome lustro dia 3 di decem- 
ber 1980. 


Nos ta gradici tur e lidernan 
bieuw y e personanan cu semper 
a duna nan coóperashon pa asina 
juda nos grupo traha duro y bay 
dilanti. 


Nos deseo di más grandi ta pa 
Centro di Bario Noord por cu- 
minsa cu e uitbreiding, pa asina 
nos por haja nos mes un lokaal di 
handenarbeid. 










Un rato despues di tiru — lagá mi 
ganja cu m’a tende e tiru di tradi- 
cion cu tabata habri anja nobo - a 
pasa un homber canjá maner’un 
krif na mi cas, brasá mi y duná 
mi bon anja. 

Cu langua pisá di bebida ela lora 
un discurso cu a stranjá mi, aun- 
ke mi sa di esnerencia cu hende 
burachi hopi bes sa papia cosnan 
masha cierto cu ta laga un hende 
na su tinu keda pensativo. 
Mi ta bai recitá su discurso evi- 
tando e pausa y hikmentu. 

“Senjor, aunke nos no conose 
otro ’n ta nifica cu mi’n por de- 
sea un anja nobo. Mi ta spera cu 
e anja aki lo trese trabau, trabau 
y mas trabau. 

Asina tantu trabau cu ningun 
hende ’n tin tempo ni pa grawata 
cabes. Mi sa cu ya hopi a desea 
bo un anja nobo yen di alegria; 
prosperidad y felicidad y mi’n sa 
cuantu co’i chonbong mas pero 
ami ta desea bo trabau. 



Laga nan bisa na trabau ta bon 
pa buricu, ami ta bisa cu trabau 
ta tur cos. Un pueblo sin trabau 
por tin alegria, prosperidad, feli- 
cidad? . . . . ah lage papia co’i 
chonbong. 

Bo por tin cuanto placa cu bo ke 
pero si bo’n tin nada di haci, si 
bo’n tin trabau bo ta fada cu bo 
mes existencia. 


Trabau ta precio di bo exito. 
Trabau y pensamentu ta fuente 
di forsa. 

Trabau y diverticion ta mantene 
energia. 

Tfabau y lectura ta aumenta bo 
siencia. 

Trabau y cortesia ta medalion di 
respet. 

Trabau y mas trabau ta menos 
tempu pa maldad.’’_ 


Di: Ellis Juliana 
Saka for: Maka Taka 

3 Tur anja dia 25 di december, 

| henter mundo ta recorda e dia 

■ aki, cu Hesus Cristo nos dibino 

□ salvador a nace pober den un pe- 
° sebre na e stad chikito cu jama 

■ Betlehem. Esaki ta e milagro 
5 mas grandi cu Dios Tata podero- 
3 so a planea pa haci pa nos, su jui- 
1 nan. I ta keda demostra pa eter- 

■ nidad ki gran amor nos Creador 

□ universal tin pa humanidad. Dios 
° a humilla su mes y a laga su jiu 

■ encarna y bira un hende igual cu 

■ nos, pa di es manera aki reconci- 
□- lia nos atrobe cu ne. E ta haci im- 
1 posibel pa nos por comprende, 

■ pasobra nos sinti ta mucho chiki- 
5 to pa comprende misterionan di 
° nos Creador. Pero ta nos fé 

■ christiaan ta sigui guia nos y Spi- 
5 rito Santo ta inspira y duna nos 
3 su donnan pa nos kere. 

% Un cos si ta sigur, cu ora tempo 

■ di Pasco ta acercando, tur hende 

■ ta cuminza sinti nan otro. Ta ma- 
° nera nos curasonnan ta bira mas 

■ contento y ansioso pa fiesta e dia 

□ 

□ di Pasco. 

□ Ta un tradicion cu aki na Aruba 

■ nos ta cuminza drecha cas, mes- 

■ ter verf, camba cortina y tapijt, 

□ fura muebles etc. etc. 

£ Hopi hende christiaan ta prepara 

■ nan alma debidamente den tem- 

■ po di advent y ta bai tur e misa- 
o nan di Aurora. I tambe nan sabi 

■ cu mester zaag e cácho tempran 

■ (manera e bieuw nan ta bisa) esta 

□ haci un confesion general. 

'i Esaki pa regla ta mas principal di 

■ e fiesta di Pasco, esta prepara bo 

□ mes spiritualmente. Despues ta 

□ sigui e fiesta material cu tambe ta 

■ uni familianan hunto y natural- 



■ mente tur hende christiaan. 

■ Un cos si mi por bisa cu den ul- 

■ timo anjanan, e fiesta di Pasco a 

■ bira un fiesta mas tanto di nego- 
J cio. Pasobra tur comerciantenan 
° ta probecha pa ranca tur lana cu 

■ nan por for di nos. Mi no kier 
5 acusa nan, pasobra ta pesey nan 
° ta negocianta, pa nan haci mas 

■ ganancia posibel. Peo tin di nan 
| cu ta abusa di e oportunidad, sa- 

□ biendo cu nos tur ta busca un pi- 
» da panja nobo pa e fiesta aki. 

■ Nan ta hisa nan prijs barbaramen- 
5 te y tambe ta saca mercancianan 
? bieuw pa haci manera nan ta no- 

bo. 

■ Awor ta falta di nos mes, hende 

□ chikito cu e cosnan aki ta sosede, 
° si nos tur cera cabez y bisa cu 

■ nos no ta cumpra na e prijsnan 

□ ey, nan mester baha prijs. 

□ Pero bay bek ariba e fiesta mes, 


d tin hopi di nos ta haci gastonan 
jj> innesecario na fin di anja. Nos ta 

■ cambia hopi aparatonan di cas cu 
° por wordo drecha, pa nobo, djis 

■ pasobra nos a cobra un poco bo- 

■ nus, pero ora cu anja nobo habri 
S y cu mester paga tur e belasting- 
^ nan y cu mester paga seguronan, 
a number di auto etc., e ora ey nos 
S ta plambari. Ta pesey mi kier 

■ conseha boso, di promer cu haci 

□ gastonan na fin di anja, pa traha 

■ un presupuesto di cosnan cu me- 

■ ster ser paga na principio di .anja 

□ nobo. 

J Bon pa conclui mi kier desea bo- 

■ so tur sin ningun excepcion un 

■ Feliz Pasco di Nacemento y tam- 

□ be un prospero anja nobo 1981. 
f Laga nos tur pidi Dios pa plama 

■ su Bendicion ariba e Isla aki y 

■ tambe ariba henter mundo. 

| UN PASCO FELIS f 

1 PA UN Y TUR | 

Pa tur hende Pasco ta un dia di 
legria, pasobra riba es dia aki tur 
hende ta recorda nacemento di 
Cristo nos Salbador. Tur hende 
ta preparando y cumprando cos- 
nan nobo y bunita pa e gran dia. 
Otro sea verf pa verf nan cas y 
kerstboom cu ta trese e ambiente 
di Pasco y otronan panja nobo. 
Tur esakinan sigun situashon cu e 
famia, pasobra depende si e fa-- 
mai ta un famia grandi y cu ta e 
cabez di cas so ta traha, tur jui- 
nan ta bay school ainda y e tata 
no ta gana mucho cen, anto nan 
no por cumpra cierto cosnan. Por 
ejemplo un famia cu tin un bon 
entrada tur cos nobo nan por 
cumpra. 

Nan tin bebida gestock y tambe 
cosnan di come manera ham hor- 
na, kalakuna jena etc. etc. Y 
tambe bo ta hanja famianan cu 
nos no sa con nan situashon ta. Y 
pa nan tambe e dia aki ta un dia 
grandi y principal. 

Pero pensando con pa hasi si tin 
hopi jiu y e mama no sabi con pa 
cuminza y e jiunan ta mira con e 
bisinjanan ta drechando nan cas. 
Y ann tambe ta hasi pregunta: 
“Mama ki dia a nos ta verf nos 
cas, cumpra kerstboom y pone 
luz di color”. E mama cu wowo- 
nan jen di lagrima y un curazon 
dolor ta bira su cara pa jiunan no 
ripara cu e ta jora. 

Bisando: “Mi jiunan nos no tin 
cosnan di balor, pero nos mester 



ainda y cu pasenshi nos por sigi 
lucha y ora cu bosonan bira gran- 
di nos por hanja tur cos”. 

E mama lo no tin suficiente placa 
pa cumpra panjanan caro y buni- 
ta pa e juinan. Cumprando pan- 
janan barata y cu un machin 
bieuw e por a cose bistirnan pa 
jiunan homber i muher. Y e jiu- 
nan contento cu nan panjanan 
nobo ta juda nan mama laba nan 
cas limp y drecha bunita. Y la- 


bando vloer di cas di walishali 
berde (mescos cu mistolin di 
awor) e vloer ta keda limpi y e 
cas ta keda hole dushi. Y lom- 
brando nan stoelnan y cashi cu 
azeta di coco. Pañanan di cama y 
serbeta nan di mesa y cushina 
maske cu nan ta bieuw e ta laba- 
nan limpi, gumanan y strikanan 
bunita. PA USANAN PA PASCO 
Tur pafor bari Iimpi. Bolo, kala- 
kuna ta cosnan cu nan lo no mi- 
ra. Pero e dia ey si nan pam blan- 
co lo nan tin. E cuminda di Pas- 
co lo ta e mesun cuminda di tur 
dia. Y e dia ey nan lo come cu 
mas smaak. Placa pa un kerst- 
boom no tabata tin, e jiunan mes 
a pensa algo; na a bai di nan cas 
corta pida watapananan, pone 
den un bleki cu santo den un 
hoeki. Y di e papel di silver di si- 
garia nan a traja nan adorno pa e 
kerstboom. Tarjeta nan mes ta- 
bata traha y scirbi Bon Pasco Ma- 
ma y Papa. Te hasta un di nan a 
scirbi: “Dushi Hesus trece un 
kerstboom pa nos”. 

Pascu mainta bo ta hanja e famia 
aki na misa Tata, Mama y jiunan 
pa ricibi e Salvador den nan cura- 
zon y gradici Dios pa sigi juda- 
nan. Y puntra cu e famianan cu 
tur nan luho si nan ta corda gra- 
dici Dios e dia ey. 

P’esey a nos ora nos ta den nos 
grandeza, nos mester corda nos 
bisinja of otro hendenan den nan 
pobreza. 

PCLCNIA: 
ENTCE 
ESTE y 
CESTE 



Polonia, un pais di contrastes. Un 
pais cu ta keda entre este (esaki 
kiermen paisnan perteneciente na 
e bloke comunista) y oeste ( cu 
ta e sistema capitalista). Polonia 
mes ta un pais comunista pero cu 
tendencianan capitalista. 

Den e bloke comunista Polonia 
ta esun cu mas ta desvia di e sis- 
tema aki. 

Mientras cu e ideologia di Polo- 
nia ta socialista un mayoria gran- 
di di e pueblo ta simpatisantenan 
fuerte di e iglesia catolica. Den 
paisnan comunista esaki no por 
ta posible. 

Mientras cu segun “comunismo” 
un of cada negoshi mester ta di 
estado (gobiemo), 80 porciento 
di tera agraria ta den man di cam- 
pesinonan particular. 

Polonia un pais cu ta fronteriza 
cu Russia anualmente ta importa 
masha hopi grano for di Merca, 
mas cu for di Russia. Tambe e ta 
exporta pa paisnan di e bloke ca- 
pitalista. 

Aunke no tin hopi auto particu- 
lar, ya cu esaki ta hopi cara mes; 
aunke hendenan mester para den 
filanan pa por cumpra algo toch 
por ripara algo di e bloke occi- 
dental: jovennan ta cana rond 
den jeans y radio transistor bow 
di brasa of e pueblo Polaco cu ta 
sigui reuni den gruponan grandi 
pa por papia, diverti, discuti, 
come etc. Algo cu no ta accepta- 
ble den un comunidad comunis- 
ta. Tambe den varios ocacion 
nos por a mira e pueblo Polaco, e 
masa obreril sali dilanti pa su de- 

rechonan, algo cu no ta existi 
den pais comunista. Na 1970 
esaki a hiba lider di e partido co- 
munista Gomulka den su caida. 
Na su lugar a bin Gierek. E obre- 
ronan a protesta contra e halto 
costo di bida. Na aña 1980, pues 
e aña aki trobe nos por a mira al- 
go parecido. E biaha aki nan a 
bai mas leeuw den pidi e gobier- 
no di Polonia mas libertad pa for- 
macionan di sindicato. Banda di 
esaki a bin mas exigencia. Te awe 
nos por observa e tencion cu tin 
na Polonia. Un ora pa otro lo por 
tin un invacion. 

Esaki nos por considera como un 
lucha largo di e pueblo Polaco pa 
libertad y independencia total, 
pues pa sali fuera di influencia 
comunista. 

E lucha aki no ta data di aña 
1970, of 1976 of 1980. Esaki ta 
data desde oktober 1795 Polonia 
ta wordu dividi entre Rusonan, 
Austraconan y Prusianonan. Des- 
de e dia ey Polonia no ta existi 
mas. Pa 123 aña esakinan a keda 
na e tera aki. 

Despues di prome guerra mundial 
na 1918 e pais aki, Polonia, ta bi- 
ra independiente, pero pa un 


tempo cortico. Na 1939 Stalin cu 
Hitler ta parti e Pais aki den dos 
atrobe y na september 1 1939 e 
dosnan aki ta invadi Polonia. 
Tambe esaki tabata comienzo di 
guerra total na mundo. 

Despues di guerra Rusia ta haja 
poder na Polonia y ta pone un 
gobierno di comunistanan guia 
dor di Moscu. 

Awe na 1980 nos por mira cu Po- 
lonia ta un pais bow di mando di 
comunista pero e pueblo mes no 
ta sinti nada pa esaki. Pero e ten- 
dencia ta existi cu Rusia lo por 
invadi Polonia un biaha mas pa 
establece stabilidad na e pais aki 
y tambe segura defensa y seguri- 
dad di Union Sovietica mes. 





























Destruccion por wordu defini 
como un arte di kibra, mal usa, 
laga insirvible o ruina propiedad 
ageno (o publico). 

Cu esaki nos kier a mustra den 
“Topico” riba tanto actonan di 
destruccion cu ta ser cometi riba 
nos isla den e ultimo temponan 
aki. Nos lo no kier para ni mu- 
stra riba sierto actonan cu a wor- 
du cometi, pero sino mustra ir- 
responsabilidad di personanan: 
esakinan ta esunan cu ta comete 
e acto aki di destruccion y esnan 
cu ta presencia e acto aki sin 
tuma medidanan. 

Awendia a bira algo (casi) normal 
cu hendenan, principalmente jo- 
vennan ta destrui propiedadnan 
ageno. Tin hende ta sinta puntra 
nan mes pakico tal actonan ta 
wordu cometi y kico lo ta e con- 
secuencianan cu esaki lo po'r bai 
trece cu ne. 





Si, t’ami mes atrobe . . . . , 
Kico bo tabata bisami ??? 



Laga nos wak un ejemplo. Un te- 
lefoon publico ta wordu kibra 
dor di un persona sin sentido di 
responsabilidad. Sopone cu un 
persona cai malo y mester di un 
ambulance. Telefoon publico ta 
kibra. Kico haci awor? Con lo pa- 
ra cu e persona aki? Anto mester 
pensa cu e ta un familiar di e 
malechor! 

Esaki ta un di e facilidad cu nos 
ta caba den nos comunidad. Tin 
mas p.e. transporte publico, ban- 
ki den nos oarquenan, lus di tra- 
fico, lus canto di caminda, bor- 
chinan di trafico, caya, brieven- 
bus, etc., etc. 

Na ken e daño ta wordu haci? 
Na promer lugar na e Rubiano 
pagador di belasting. Embes cu e 
placa cu gobierno ta haja pa po- 
ne p.e. un telefoon publico mas, 
mester laga pone un otro tele- 
foon publico cu a wordu kibra 
dor di personanan irresponsabel. 


Na di dos lugar e persona cu a co- 
mete e acto. Pasobra mañan e 
mes lo bai tin necesidad di e faci- 
lidad cu tabata existi pero no por 
haci uso di nan pasobra nan no 
tey. Esaki tambe pa nos Rubia- 
nonan y e bishitantenan. 
Pues aki nos por mira con hopi 
biaha personanan ta comete acto 
di vandalismo y ta destrui pro- 
piedad di gobierno (publico) sin 
pensa dos o tres biaha. 

Tambe nos kier a mustra riba un 
otro gruoo di persona cu tambe 
no tin sentido di ningun respon- 
sabilidad. Esaki ta e personanan 
cu ta oresencia e acto di destruc- 
cion sin di hala atencion di e otro 
persona cu ta cometiendo e acto 
of sin notifica esaki na autori- 
dad. Hopi biaha un persona cu 
presencia algo asina, p.e. kibra- 
mento di un borchi di trafico, ta 
pensa: “Ay no ta ami ta paga 
toch. Ta gobiemo ta paga.” O: 
“Ta di gobierno e ta. Nan tin cu 
wak pa e cos aki.” 0: “No ta 
mi asunto.” 

Wel na promer lugar e ta bo asun- 
to, di dos lugar abo ta paga y di 
tres,loke ta pone ey pa gobiemq 
como un facilidad ofreci na co- 
munidad,ta algo di bo tambe. Pa- 
sobra bo tambe ta haci uso di 
esaki. Pues esaki ta un mentali- 
dad masha abow mes cu hopi di 
nos tin ainda. E persona cu pre- 
sencia e acto di destrucction tam- 
be ta irresoonsable. E no tin nin- 
gun sentido di responsabilidad. 
Loke ta relata aki riba no ta eon- 
ta solamente pa propiedadnan 
publico pero particular tambe. 
Pasobra mañan por ta bo orooie- 
dad tambe. 

RECETANAN 


CARNI DI PORCO CU COLO 

2 liber di porkchop 
2 sibojo (corta chikito) 

5 pida konoflo (corta chikito) 
2 tomati (corta chikito) of 1 ble- 
ki. 

1 1/2 liber di colo corta pida, pi- 
da. 

4 cuchara grandi di azeta dushi 
1 koppi di binja corá, zuur, salu 
y peper. 

Ta dora e sibojonan den e zeta 
cayente, ta saca nan pone un 
banda y hasa e porkchopnan 
hunto cu e konoflo den e mesun 
zeta, bruin tur banda. 

Ora tur ta hasá, pone nan den un 
wea hunto cu e sibojo, tambe e 
colo, tomati, salu y peper y laga 
nan cushi un 1/2 ora. 

Despues di e 1/2 ora ta basha e 
binja aden y lage smoor riba un 
candela abao un 10 minuut mas 
of te ora e porkchop y colo ta 
moli. Por sirbie cu aros, macaro- 
ni of spagetti. 


MACARONIE CU WEBO NA 
FORNO 

1 lb. di macaroni 

1 bleki di soppi di mush-room 
(cream of mushroom soup) 

1/4 koppi di lechi 
1 koppi di keesji raspá 
1/4 koppi di promenton cortá 
chikito. 

1 sibojo (corta chikito) 

1 cuchara chikito di mosterd 
4 webo herbe (corta na sneetji) 
1/4 koppi buscutji soda gamá 

2 cuchara di manteca dirti. Salu, 
peper. 

Herbe e macaroni den awa cu 
salu te ora e ta moli, y despues 
score su awa afor y basha e soppi 
den e macaroni, tambe e lechi, e 

keesji, e promenton y sibojo. 
Drei nan bon den otro y pone 
aserca a mosterd y peper y un ti- 
ki salu segun smaak. Den un for- 
ma huntá cu rees nos ta basha 
mitar di e mescla aki y riba dje e 
webonan herbe cortá y despues e 
sobrá mescla di macaroni. E bus- 
cutji nos ta bruha den e manteca 
dirti y strooi e riba e macaroni. 
Ta homé un 40 min. na 350o. 
Ora e ta cla ta bolter e riba un ta- 
jo y domé cu mas webo herbe y 
pa mas bunita cu pida pida peti- 
celi. Bon Apetit. 



PISCA NAFORNU 


6 filet di pisca (cora) 

1/2 liber di keesji raspa. 

2 sibojo corta chikito 
1 cuchara grandi di harinjañ di 
pan 

1 lamoenchi 

2 cuchara grandi di manteca di 
cushiná 

2 cuchara grandi di casca di pan 
gama (of pan bieuw raspa) 
1 koppi di lechi 

1 koppi di crema di lechi, salu, 
pica, nutmuskaat. 

Laba e filetnan y hinka nan cu la- 
moenchi, salu y promente. 

Hinka un forma cu rees y pone 
den dje mitar di e cantidad di 
keesji raspa, mitar di e sibojo cor- 
ta y riba nan e filetnan di pisca. 
Awor ta pone riba di e pisca e 
sobra keesji y sibojo y aki riba ta 
strooi e harinja di pan. Ta basha 
awor e lechi y crema di lechi y ta 
bolbe pone poco promente y salu 
y tambe e nutmuskaat. Mas ariba 
ta pone pida, pida manteca y mas 
ariba e casca di pan. Ta homé 
den un fomo no mucho cayente 
un 30 minuut. 


BOLO DI FRUTA DEN FRIGI- 
DAIRE: 

3/4 koppi di lechi evapora. 
2 dozijn di marshmellows corta 
chikito 

1/3 koppi di juice di appelsina 
6 dozijn buscutchi soda chikito. 
1/2 theelip di kaneel na polvo 
1/4 theelip di nutmuskaar na 
polvo 

1 1/2 koppi di raseentji sin pipi- 
ta (mitar blanco, mitar bmin) 
3/4 koppi di daderconfijt corta 
chikito. 

1 koppi di neetji gamá 

1 1/4 koppi di fmta francees 

(candij) 

Basha e lechi, e macshmellows y 
e juice den un komtji y larga nan 
para un rato. Garna e buskutji- 
nan cu un rolstok, haci nan wiri- 
wiri fini. 

Den un komtji grandi pone gama 
di buskutjinan hunto cu e kaneel, 
nutmuskaat, kmidnagel, raseent- 
jes, dader y neetji y tambe e fm- 
ta francess corta chikito. Ta ba- 
sha awor den esakinan e mescla 
di lechi cu marsmallows y juice y 
nos ta bruha nan bon den otro te 
ora e buscutjinan tur ta muhá. 
Den un forma cu trecther meimei 
ta pone vetpapier den bom y 
tambe na randnan y ta basha e 
mezcla aki aden y primie pak e 
bon den e forma y tapa esaki. 
Ta pone 2 dia den freezer pa e 
vries bon prome cu corté y des- 
pues e mester keda den frigidaire. 








CRNTII WRRDH PHSGO 



Aw nochi ta nochi di Pasco 
awe nochi ta nochi di pas 
maské otro pafó ta contento 
mi ta tristo solito den cas. 

Mi ta mama di un yui na Hulanda 
cu ta spera un carta kisás 
padén, den curá, den veranda 
ya maccana te cu mi n’ por mas 

Refrein 

Maske Pasco pasabo foi tera 
maske Pasco pasabo foi cas 
cord’e bieunan kisás cu ta spera 
rib’e yuinan cu ta leu di nan cas. 

Esta tristo pami awe nochi 
ora Pasco lo yega porfin 
cu retrat’i mi yui riba scochi 
mi lo sinti y yora sin fin. 

Ay mi yui cu ta leu di bo tera 
bo no sa con bo mama t’awor 
ya e kloknan di Pasco ta spera 
pa nan plama nan canto pafó. 


NOCHI DI PASCO 

Ora kloknan lo canta contento 
riba e anochi sublime di pas. 

Lo mi biaha den mi pensamento 
pa mi jega na mi dushi cas. 

Esta un Pasco pa mi sin consuelo 
si mi pensa mi isla natal. 

Mi ta sinti calor di su suelo 
sin por llega na e cas maternal. 

Refrein: 

Ora kloknan lo canta contento 
Riba e anochi sublime di pas 
Lo mi biaha den mi pensamento 
pa mi pasa mi Pasco na cas. 

Mi’n por splica e friu den mi alma 
mi n’por conta mi pena sin par. 
Rib’e anochi di Pasco n’tin calma 
pa un yui cu ta leu di su hogar. 
Canta kloknan y plama ’legria 
masque semper lo tin curason 
Cu ta llora cordando tal dia. 
riba e sernan di nan stimashon. 


MI TUMBA 

Ban ban busca 
pa ram pam pam pam. 
Nos Rey a nace 
Hiba regalonan 
Pa dun’e Rey Chiki 
Pa nos adoré 
Ban unbes. 



Mi ta pober 
Mi n’ tin regalo p’E 
Cu tin un gran balor 
Lo mi bai toca p’E 
Toca mi tambu 
Mi tambu 





Baca, lamchi 
Ta tene warda p’E 
Maria y San Hosé 
Ta para admiré 
Mi a toca p’E 
rib’un tambu 




CAMPANA DE BELEN 

Campanas sobre campana 
y sobre campanas una 
asomate a su ventana 
verás a un niño en la cuna. 

Refrein : 

Belén, campanas de Belén 
que los angeles tocan 
que nuevas me traen. 

Recogido, tu rebaño 
a donde vas pastoricito, 
voy a llevar, al portal 
rewuesón, manteca y vino. 
Refrein: 

PASCO TA YEGANDO 


FRLIZ NAVIDAD 

(di José Feliciano) 


Pascu ta yegando 

tur hende preparando 

hopi boca dushi 

bistiman mas bunita 

Pero mi n’ por prepará 

cu mi doei ta na Hulanda 2x 

kiko mi ta selebrá 

Ora klok ta bati 

ora nan ta brasa 

Solito mi ta sali 

Pafó ku mi tristesa 

Pero mi n’ por yora tanto 

pero mi n’ por yora tanto 2x 

pa ni un hende n’ ripará 


Feliz Navidad (3x) 

Prospero año y felicidad. 

I wanna wish you a merry Christmas (3x) 
from the bottom of my heart. 

Feliz Navidad (3x) 

Prospero año y felicidad 

Ta nos deseo t’un Pasco felis. (3x) 

Di henter nos curasón. 



NOS DESEO 



BON PASCU 


Awe ta ’un diá grandi, dia di celebrá 
Pasco di nacemento Jesus a nace 
Muchanan ta bisti bunita, 
nos tur ta luci bon. 

Gozando di e dia, tan hopi anhela 2x 

Tur hende ta bai nan misa, 

pa tuma nan bendición 

Speransa di cu e dia lo trece bon pa nan. 

Muchanan ta bisti bunita, 

nos tur ya ta luci bon. 

Gosando di e diatan hopi anhelá 2x 


Nos ta desea tur Antiyanonan 
hopi alegria den nos temponan aki 
laga nos tur canta cu henter nos curason 
p’e aña benidero por trese bon pa nos. 

Ç.efrein: 

Bon aña, bon aña 
ta deseo di nos tur 
Bon aña, bon aña 
alegria pa un y tur. 

Desea mamá y tambe nos papá 
un aña tur contento, yen di felicidad. 
felicidad 

Cu Dios por duna nán hópi aña mas. 
den nos companiá y tur famianan. 

Cu Dios su bendicion por baha riba nos. 
y trece pas di e Niño y tur prosperidad 
Laga nos tur sigui e caminda indicá 
y biba henter aña den pas, unión y amor. 




Refrein: 

Nos kier deseabo awe. 
Bon Pasco, Bon Pasco 
Un dia placentero, 

Bon Pasco, Bon Pasco 
Bendición pa boso tur, 
Bon Pasco, Bon Pasco. 
Fiesta bon y gosa bon, 
Bon Pasco, bon Pasco. 
Bon Pasco, bon Pasco. 
Bon Pasco, bon Pasco. 



WE WISH YOU A MERRY X MAS 

lii 

We wish you a merry christmas 
we wish you a merry christmas 
we wish you a merry christmas 
and a happy new year. 

l i 

I 



Good tiding to you, 


where ever you are 
good tidings for christmas 
and ahappy new year. 

CAMPANITA NAVIDEÑAS 


DIN - DIN - DIN 


Refrein: 

Din din din, ya ta nos or’i bai 
Din din din, camind’i Betlehem 
sSan Hosé y Maria 
ta baha foi Nazaret 2x 

1. E birgen Maria 
Humilde y sencillo 
ta un maravilla 

di e dichoso edén 

2. Riba un burico 
Maria ta sintá 
Hosé wardador 
experto guiadó 


Campanita que vais repicando 
Navidad vais alegre cantando 
A mi me llegan los dulces recuerdos 
del hogar bendito donde me crié 
Navidad, y aquella viejita que tanto adoré 
Navidad, y mi madre del alma que no olvidaré 
Navidad que con dulce cantar 
se celebran las almas que saben amar. 

Ay que triste es andar en la vida 
por sendas perdidas lejos del hogar. 

Sin oir una voz cariñosa 

que diga amorosa: llegó Navidad 

Navidad. (4x) 



CANTEMOS, CANTEMOS 


3. 


San Hosé y Maria 
a bai Betlehem 
unda nos Hesus" 
a nace den un stal. 


DIN - DIN - DON 
_ (wijs: “Jingle Bells”) 

Refrein: 

Din din don (2x) 
nos ta canta awé 
paz na mundo 
pa tur hende 
nos ta canta awé 
Din din don (2x) 
nos ta canta awé 
Alegria, alegria 
Nos ta sinti awé 






U \) 


Refrein: 

Cantemos, cantemos 
Gloria al Salvador 
feliz noche buena (3x) 
nos dé el niño Dios. 


1 . 


2 . 


Tu eres la esperanza 
Tu, la caridad 
Tu eres el consuelo 
de la humanidad 

Es la noche buena 
de grata memoria 
porque vino al mundo 
el Rey de la Gloria. 





Pascu a jega awé 
el a trece pas, 
Trece alegria 
den nos curasón 


BAI CONTA NA TUR HENDE 

(wijs): Go tell it in the mountain) 

Refrein: 

Bai conta na tur hende, trai sero y tur caminda mes; 
Bai conta na tur hende cu Cristo a nace awé. 


Den pesebre humilde, Hesus a nace: 
pa trece pas y salbacion, pa tur cu kier sigié 
Aleluja. 

Wardadoman den cunucu, kuidando nan karné 
diripiente a weita lus, den shelu yen splendor. 
Aleluja. 


Nan a sigi e strea straño, pa nan busca e salbador, 
den pesebre den un stal, Nan ta hay’e Redentor. 
Aleluja. 

TUTAINA, TUTURUMA 


Refrein: 

Tutaina, tuturumá 
tutaina, tuturumaina 
tutaina, tuturumá turumá 
tutaine, tuturumaina 

1. Los pastores de Belén 
vienen adorar al niño 
La virgin y San José 
Los reciben con cariño 

2. De belén vienen también 
con incienso, mira y oro. 
Ofrendan a Dios su bien 
como el mas grande tesoro. 

3. Vamos todos a cantar 
con amor y alegria 
Porque a caba de llegar 
de los cielos el Mesias. 



CAMPANITA DE NAVIDAD 


1. En la capilla hay repique 
de campanan navideñas 

Y en el pesebre una virgin 
mira su frente serena. 

Y una sonrisa ilumina 
su carita de azucena. 

REFREIN: 

Lang, ling, lang, 

las campanitas soñando están. 

2. Cada mañana en la torre 
de la iglesia campesina 
Las campanas se despiertan 
a pesar de la neblina 
LLegando la noche buena 
lanzan alegres al viento 




BURRITO DE BELEN 


Con mi burrito sabanero 
voy camindo de Belén 

Se me ven 2x 
Voy camino de Belén 



Con mi cuatrico voy cantando 
mi burrito va trotando 2x 

Si me ven 2x 
Voy camindo de Belén 

E1 lucerito mañanero 
ilumina mi sendero 

Si me ven 2x 
Voy camino de Belén 



Refrein: 

Tuki, tuki, tuki, tuki 
Tuki, tuki, tuki, tuki 
Apurate mi burrito 
qqe ya vamos a llegar 
Tuki, tuki, tuki, tuki 
Tuki, tuki, tuki, tuki 
Apurate mi burrito 
que ya vamos a llegar 
Tuki, tuki, tuki, tuki 
Tuki, tuki, tuki, tuki 
Apurate mi burrito 
vamos a ver a Jesus. 




Cristo a bini aki na mundo pa trece unidad 
Laga Su presencia, Su poder i Su Amor 
Uni nos pa felicidad di un i tur. 

Esaki ta deseonan sincero di: 

— Conseho Parokial Noord 
— Asistencia Social Noord 
— Pastoor J. Nijverberg 

NADA NO A WORDU PUBLICA RIBA ESAKI. ELA WORDU DESMENTI. BUKINAN Dl HISTORIA NO 

a haci mencion di esaki. pero testigonan ta asegura cu riba e prome pasco 

DURANTE E PROME GUERRA MUNDIAL 1914 - 1918 NA UN PARTI Dl E FRENTE NA EUROPA TA- 
BATA TIN UN CELEBRACION Dl PASCO Dl NACEMENTO ENTRE ALEMANNAN Y INGLESNAN. 
MANERA RUMAN CU OTRO NAN A FESTEJA ESAKI. UN STORIA, PERO CU A KEDA PA HOPI TEM- 
PO SECRETO. 





Despues nan a scucha stemnan y 
musica. Nan no tabata sigur cu si 
ta zonido di simfonia di man of 
di boca, pero si nan a reconoce e 
wijsnan di e canticanan di pasco, 
cu tabata pasa over di e terra di 
hende (niemandsland, esaki ta e 
parti cu ta keda entre e dos trin- 
cheranan (loopgraven) di cada 
ejercito) y ta yega na nan horea. 
Cada rato e lusnan tabata brilla 
mas y mas y e cantamento ta bira 
mas duro. Un di e centinelanan 
tabata observa e liña enemigo ora 
cu su sargento a bin controla. E 
centinela a puntrra: “Ki mi sar- 
gento ta pensa di esaki?” Y e 
contesta tabata: “Nan ta loco, 
tene nan bon na bista, e por ta 
un truco.” 

Pero esaki no tabata un truco y 
esaki nan por a constata e si- 
guiente dia. Gara dor di e kentu- 
ra di Pasco e soldanan di ambos 
banda a cuminsa canta y tabata 
grita den direccion di otro. Ca- 
besnan a cuminsa aparece over di 
e prikkeldraadnan, cual den sir- 
cumstancianan normal tabata pe- 
ligroso. For di banda di Aleman- 
nan algun soldanan a cuminsa ta 
zwaai nan man den direccion di e 
Inglesnan. Otronan a sali for di 
nan trincheranan y di banda di e 

Ora cu na augustus 1914 e “guer- 
ra” a cuminsa, hopi a pensa cu 
esaki lo no bai ta un guerra di du- 
racion largo. “Pa Pasco sigur si- 
gur cu tur e jovennan lo ta na 
cas,” asina tabata wordu bisa ora 
cu e soldanan a parti pa e frente. 

Pero tres luna despues ora cu e 
guerra a escala tabata bisto cu e 
guerra aki tabata birando algo 
mundial y cu un posible solucion 
no tabata na bista. 

Pa november 1914 e frente na 
Europa tabata core di e costa 
Belgica te na e frontera di Swissa, 
un distancia di mas cu 800 km. 

Di e soldanan cu a bai frente na 
Augustus hopi di nan a perde nan 
bida. “Pa Pasco nan lo ta na cas 
atrobe,” tabata zona fofo. Pasco 
di Nacemento lo wordu celebra 
pa hopi den friew. 

Ora cu scuridad tabata podera di 
e Anochi hopi soldanan a purba 
di haci algo ainda pa ta den am- 
biente di nochi di Pasco. Nan ta- 
bata sinta banda di otro, y tabata 
conta otro recuerdonan di cas y 
tabata haci chansa di e miseria di 
guerra cu tin nan leuw for di cas. 


LUSNAN DEN ANOCHI 

Na un sector di e frente tabata 
tin movimiento. Segun testigo- 
nan a relata despues cu e centi- 
nela (schildwacht) na e parti di e 
liña aki, ocupa pa aliadonan cu 
na e otro banda, serca Aleman- 
nan, algun lus chikito tabata apa- 
rece. 
















Inglesnan algun chabelitos a deci- 
di di laga nan escondite y bai 
tambe den direccion di e Ale- 
mannan. No tabata tin ningun ti- 
ro. Y e milagro di Pasco di nace- 
mento a sosode, aunke e ta parce 
increible den un atmosfera di 
guerra. Di cada banda di e liña 
soldanan tabata pasa over di prik- 
keldraadnan. Nan tabata busca 
caminda entre e craternan oca- 
ciona pa granadas te cu nan, Ale- 
mannan y Inglesnan, a encontra 
otro den terra di ningun hende. 
Pero un a cuminsa sonrei, un di 
dos a duna man. y un di tres ta 
haci mescos. Asina enemigonan a 
duna otro man. Den corto tem- 
po e soldanan a cuminsa duna 
otro man, brasa otro y saluda 
otro y den e trincheranan e canti- 
canan di pasco tabata zona mas. 
Sigaria y Siga tabata wordu parti 
Algun di nan a bin cu nan “whis- 
ky” of “schnaps” y nan a proost 
cu otro. Inglesnan y Alemannan 
a msutra otro potretnan di cas y 
tabata conta otro di cas. 
Un di e Alemannan a yega di bi- 
ba na merca y a fungi como tolk. 
Asina tur por a comprende otro 
mihor. 

Despues tabata tin un partido di 
futbol, cual partido sin duda lo 
tabata esun di mas sensacional 
den futbol internacional. E equi- 
po di Alemannan a gana 3-2. 
Tambe nan a decidi cu pa mei 
anochi ningun lo no tira riba 
otro. 

Asina pues e pasco di 1914 a 
wordu festeja na e sector aki. Pa 
un momento e enemigonan a lu- 
bida guerra y nan tabata consien- 
te cu nan tur tabata humano. Ora 
cu e siguiente dia e Drome tiro- 
nan a wordu scucha hopi a pun- 
tranan mes si loke a pasa e dia 
anterior tabata realidad of un so- 
ño. Otronan tabata bergonsa pa 
nan actuacion cual no ta wordu 
considera como di un militar. 
Preocupacion tabata tin den staf 
general pa cu e sucedido. Nan ta- 
bata tin miedo cu esaki lo por a 
sosode atrobe. Pa e siguiente aña 

nan a tuma precaucion. Di parti 
di Alemannan nan a staciona un 
franco tirado y di parti di Ingles- 
nan oficialnan tabata descurasha 
e soldanan riba e pensamento di 
pasco. 

Na e Pasco di 1915 no a bin nin- 
gun celebracion. Asina un solda 
Ingles a skirbi despues di Pasco di 
1915: “Un halá di nos a celebra 
Pasco cu calacuna y pudding den 
nos trinchera. Ora cu tur cos a 
caba, nos a sali pafor y a treat e 
otro banda cu granadas.” 






UNMAN 

Un man 

será, 

stijf 

i na mokete 
un man 
habri, 
puntrando 
i dunando 
un man 
di mi 
hunto 
na kamina 
o 

hunto 

kada un su so? 






MAÑAN 

Mañan 

ora mi wowo habri 
lo tin paz 
i amor 

entre abo i ami 
entre e i ami 
entre Dios i ami 
tur cos lo ta otro 
feliz, Io mi ta, 
mañan kaba. 



ORACION DI UN MAKAKU 

Pa kiko Bo a kreami asina mahos 

Pa via di mi fealdad, 

e humor ta ponemi' kambia kara. 

Den Bo creacion, 

semper lo mi keda e payaso? 

Ken lo por desterra 

e melancholfa den mi curason 

Bo no kier acepta, Senjor, 

ku ariba un bon dia 

Nan lo tumami na serio? 




















UN PASCO FELIZ Y CONTENTO 
UN AÑA NOBO BRILLANTE 
YEN DI PROSPERIDA T, ALEGRIA Y BENDICION 
TA NOS MAS SINCERO DESEONAN 
DI 

PERSONEEL DI IMELDAHOF I MUCHANAN 


HERIDANAN CHIKITO: 

Un cos cu por pasa tur dia. Ta 
bon pa sempter tin den cas 1 bot- 
ter di mercurochrome y gaas ste- 
ril cu bo por haje na botica. 
Mester tin diferencia entre heri- 
danan chikito. Tin raspa - dal - 
corta y kimamento. 

Ehemplo: — un gewoon dalmen- 
to. Bo ta stoot bo pia contra un 
kashi, e kuero ta keda bon, e no 
ta kibra, ma despues ta bira 
blauw. 

Ta bon pa asina un cos asina pa- 
sa na ki parti di bo curpa (sin he- 
rida) pa pone ijs riba dje pa un 
10 minuut, despues di mitar dia 
duna e lugar un massage y sigi sin 
ningun clase di tratamento extra. 
Cortamento: ta un herida den e 
cuero, e rand di e cuero ta habri 
for di otro. Un corta basta grandi 
bo ta tape cu un gaas steril. y bai 
dokter mesora. Dokter sa cu e 
mester cosé si of no. Si un herida 
apsa mas cu 8 ora e no ta wordo 
cosi mas. 

Un corta chikito: - bo mes por 
spoele bon cu awa frieuw, des- 
pues pone mercurochrome riba 
dje y un pleister. Tene e rand nan 
bon serca otro prome cu pone 
pleister, despues di 3 dia kita e 
pleister. 

Ora di raspamento: - ta spoela e 
raspa cu awa frieuw, pone mercu- 
rochrome y largé habri, si bo kier 
e tapa hasie cu un gaas steril. 


Ora di kimamento chikito: — ba- 
sha awa frieuw pa 10 min. riba 
dje, si e cuero no a kibra nos 
mester haci nada mas cu ne. Si 
lanta un blaar, no kiebré, si e 
cuero a kibra, laba y pone un 
gaas steril riba dje. 

E cos principal di tur e heridanan 
chikito aki ta: 

- pa duna e partinan cu a sufri so- 
sigo; - no grawata nan, tene nan 
limpi y pone mercurochrome ri- 
ba nan y no usa verband sin tin 
mester. 

Pa termina: - pa dal, corta, y ki- 
mamentoe grandi bai dokter me- 
sora. 



ANGINA OF INFLAMACION 
DI KLIERNAN DI GARGANTA 

Prome cu sigi riba esaki ta bon pa 
sa cu e klieman aki of amandel- 
nan ta sirbi pa stroba bacteria- 
nan di drenta bo curpa. Awor cu 
nan ta malo, nan por ta corra 
hincha y dolo, esaki ta wordo 
causa pa stepto coccon, un sorto 
di bacteria, y por duna hopi kein- 
tura dolor di cabez, di orea y ora 
di guli. Angina por ta un compli- 
cacion di un griep pisa y rood- 
vonk (escarlatina) lombra paga. 
E bacterianan ta drenta e aman- 
delnan y causa un inflamacion 
(angina). 

Ora tin hopi keintura ta reco- 
mendabel pa bai bo dokter di cas 
cu lo duna remedi pa kité. Sino 
un hende cu poco dolor di gar- 
ganta por gorgel bon cu awa di 
reis di seidi herbi. 

Bebe hopi likido pa asina e bacte- 
rianan por wordo laba y oriná. 
Complicacion cu por wordo cau- 
sa door di angina ta nefritis - un 
malesa di niernan - reumatismo y 
malesa di curazon. Tin biaha 
hende por haja angina asina hopi 
biaha cu e amandelnan no ta fun- 
ciona bon mas, nan no por stroba 
e bacterianan di drenta bo curpa, 
anto e ora ta recomendabel pa 
bai bo dokter di cas, cu podiser 
por manda bo un specialista di 
gargante pa larga saca nan. 

KOOR STA. ANNA 
TA 

DESEA 

PUEBLO DI NOORD 
UN PASCO FELIZ Y CONTENTO 
Y CU E ANJA VENIDERO 
LO TRESE PAZ Y AMOR 
DEN NOS CURASON 

J8 Olt jPoSCU 
Je(i35 Jifia 




ta desea pueblo di Noordy e hubentud escolar en especial 


SKOLNAN DI NOORD ESTA: 

- CAYENA KLEUTERSCHOOL 

- ST. ALOYSIUSSCHOOL 
-ST. ANNASCHOOL 




Un Feliz Navidad 


Un prospero Año y Felicidad 

